கேள்வி: வேலைன்னு வந்துட்டா வெள்ளக்காரன் பற்றி விளக்கவும்.
பதில்: வேலைன்னு வந்துட்டா வெள்ளக்காரன் (''Velainu Vandhutta Vellaikaaran'') 2016 ஆம் ஆண்டு விஷ்ணு (நடிகர்) மற்றும் நிக்கி கல்ரானி நடிப்பில், எழில் (இயக்குநர்) இயக்கத்தில், சி. சத்யா இசையில், விஷ்ணு விஷாலின் விஷ்ணு விஷால் ஸ்டுடியோஸ் நிறுவனம், எழில் மற்றும் ராஜன் நட்ராஜின் எழில்மாறன் புரொடக்சன் மற்றும் பாக்ஸ் ஸ்டார் ஸ்டுடியோஸ் ஆகிய நிறுவனங்களின் தயாரிப்பில் வெளியான நகைச்சுவையான தமிழ் திரைப்படம்.
கேள்வி: வேலைன்னு வந்துட்டா வெள்ளக்காரன் - கதைச்சுருக்கம் பற்றி நீங்கள் என்ன அறிந்துள்ளீர்கள்?
பதில்: முருகன் (விஷ்ணு (நடிகர்)) சட்டமன்ற உறுப்பினர் ஜாக்கெட் ஜானகிராமனின் (ரோபோ சங்கர்) நண்பன். அவ்வூரில் உணவகம் நடத்திவருபவரின் மகள் அர்ச்சனா (நிக்கி கல்ரானி. காவல்துறையில் ஆய்வாளராக சேர வேண்டும் என்பது அர்ச்சனாவின் லட்சியம். தன் மகளுக்குக் காவல்துறையில் வேலை பெற்றுத்தர முருகனின் உதவியை நாடுகிறார் அர்ச்சனாவின் தந்தை. அவரிடம் 10 இலட்சம் பணத்தை லஞ்சமாகப் பெற்று ஜானகிராமனிடம் கொடுத்து அர்ச்சனாவிற்கு வேலைவாங்கித் தருவதாக உறுதியளிக்கிறான் முருகன். மருத்துவமனையில் மரணப்படுக்கையில் இருக்கும் அமைச்சர் சண்முகசுந்தரத்தைக் காணச் செல்லும் அவரின் நம்பிக்கைக்குரிய ஜானகிராமனிடம் தன்னிடமுள்ள 500 கோடி பணத்தை வைத்துள்ள இடத்தைத் தெரிவித்துவிட்டு இறக்கிறார். மருத்துவமனையில் இருந்து வெளியே வரும் ஜானகிராமனிடம் அந்த ரகசியத்தைத் தெரிந்துகொள்ள, அவனைத் துரத்திவருகிறான் பூதம் (ரவி மரியா). அப்போது விபத்தில் சிக்கும் ஜானகிராமனுக்குத் தலையில் அடிபட்டதில் அனைத்தையும் மறந்து, 10 வயது குழந்தை போல நடந்துகொள்கிறான். அர்ச்சனா தன் திறமையால் காவல் துணை ஆய்வாளராகத் தேர்வாகிறாள். தன் தந்தையிடம் வாங்கிய பணத்தை முருகனிடம் திருப்பிக் கேட்கிறாள். முருகன் அதை ஜானகிராமனிடம் கொடுத்துவிட்டதாகக் கூறுகிறான். இவை மட்டுமின்றி முருகனின் நண்பனான ஜானகிராமனுக்காக சக்கரை (சூரி) தனக்கு நிச்சயமான பெண்ணை விட்டு இன்னொரு பெண்ணை திருமணம் செய்ததாக நடித்ததில், அவனுடைய திருமணம் நின்றுபோகிறது. ஜானகிராமனுக்கு பழைய நினைவுகள் திரும்பியதா? 500 கோடி ரூபாய் பணம் என்னவானது? அர்ச்சனாவிற்கு அவளின் பணம் கிடைத்ததா? சக்கரையின் திருமணம் நடந்ததா? என்பது மீதிக்கதை.
கேள்வி: வேலைன்னு வந்துட்டா வெள்ளக்காரன் - நடிகர்கள் பற்றி விளக்கவும்.
பதில்: * விஷ்ணு (நடிகர்) - முருகன் * நிக்கி கல்ரானி - அர்ச்சனா * சூரி - சக்கரை * ரோபோ சங்கர் - ஜாக்கெட் ஜானகிராமன் * ஆடுகளம் நரேன் - மருதமுத்து * ரவி மரியா - பூதம் * இராசேந்திரன் (நடிகர்) - கோஸ்ட் மொட்டை குரு * ஞானவேல் - அர்ச்சனாவின் தந்தை * விட்டல் - சண்முகசுந்தரம் * வையாபுரி (நடிகர்) - வசந்தகுமார் * கிருஷ்ணமுர்த்தி - சக்கரையின் மாமா * வெங்கட் - டி.ஜி.பி. சதாசிவம் * சாமிநாதன் * சோனியா - செங்கமலம் * ரேஷ்மா பசுபுலேட்டி - புஷ்பா * சரவண சுப்பையா * அஷ்வின் ராஜா * பாவா லட்சுமணன் * மாறன் * நிகேஷ் ராம்
கேள்வி: வேலைன்னு வந்துட்டா வெள்ளக்காரன் - இசை பற்றி தகவல் சொல்.
பதில்: படத்தின் இசையமைப்பாளர் சத்யா.
கேள்வி: வேலைன்னு வந்துட்டா வெள்ளக்காரன் - மறுஆக்கம் குறித்து விரிவாக சொல்லுங்கள்.
பதில்: இப்படம் தெலுங்கில் ''சில்லி பெல்லோஸ்'' என்று மறுஆக்கம் செய்யப்பட்டது.